Маг1арухъ большевиказул х1укумат бергьун хадуб, Мух1амад–Саг1ид Шамилица 1921 соналъул март моц1алда Дагъистан тезе ккана. Большевиказе бокьун бук1ана гьев кквезе. Гьелъул мурадалда Муслим Атаевасул къокъацин бит1ун бук1ун буго гьесда хадуб. Ам-ма божарал г1адамазул кумекалдалъун, муг1рузул сухъмахъаздасан, зах1матаб, к1иго моц1алъ халат бахъараб сапаралъул ахиралда Мух1амад–Саг1ид Шамил Нахичеваналде щола ва гьенисан Турци-ялде уна.